ຂ່າວ
ກອງປະຊຸມໃຫ່ຍຄັ້ງທີ່ IV ຂອງໜ່ວຍພັກຮາກຖານກົມການບິນພົນລະເຮືອນ
- Details
- Category: ຂ່າວພາຍໃນກະຊວງ
- Published on ສຸກ, 31 ຕຸລາ 2014 08:41
ກອງປະຊຸມໃຫ່ຍຄັ້ງທີ່ IV ຂອງໜ່ວຍພັກຮາກຖານ ກົມການບິນພົນລະເຮືອນ ໄດ້ເປີດຂຶ້ນຢ່າງເປັນທາງການ ໃນວັນທີ່30 ຕຸລາ 2014ຕາມມະຕິຕົກລົງສະບັບເລກທີ່ 209/ຄພກຊ, ລົງວັນທີ່ 28/10/2014, ພາຍໃຕ້ການເປັນປະທານຂອງສະຫາຍ ຢາກົວ ລໍປາງກາວ ເລຂາໜ່ວຍພັກ ກົມການບິນພົນລະເຮືອນ, ເປັນກຽດເຂົ້າຮ່ວມຂອງທ່ານ ດຣ. ບຸນຈັນ ສິນທະວົງ ເລຂາຄະນະພັກກະຊວງ. ລັດຖະມົນຕີວ່າການ ກະຊວງ ໂຍທາທິການ ແລະ ຂົນສົ່ງ, ມີຜູ້ຕາງໜ້າເລຂາໜ່ວຍພັກຮາກຖານຂອງບັນດາກົມ, ກອງ, ຫ້ອງການ, ສະຖາບັນ, ສະພາວິທະຍາສາດ, ສູນຝຶກ ແລະ ລັດວິສາຫະກິດອ້ອມຂ້າງກະຊວງ ແລະ ມີຜູ້ແທນເຂົ້າຮ່ວມທັງໝົດ 25 ສະຫາຍ, ຍິງ 5 ສະຫາຍ. ບັນດາ ສະຫາຍຜູ້ແທນກອງປະຊຸມໄດ້ເອົາໃຈໃສ່ປະຕິບັດລະບຽບຂອງກອງປະຊຸມຢ່າງເຂັ້ມງວດ, ເຮັດໃຫ້ກອງປະຊຸມດຳເນີນໄປດ້ວຍບັນຍາກາດອັນຟົດຟື້ນ ປະສົບຜົນສຳເລັດຢ່າງຈົບງາມ.
ກອງປະຊຸມໃຫ່ຍຄັ້ງທີ່ IV ຂອງໜ່ວຍພັກກົມການບິນພົນລະເຮືອນ ໄດ້ລົງມະຕິຮັບຮອງແຜນການວຽກງານຂອງຕົນຢ່າງເປັນເອກະພາບ,ລາຍລະອຽດມີດັ່ງນີ້:
ກອງປະຊຸມໃຫ່ຍຄັ້ງທີ່ IV ຂອງໜ່ວຍພັກຮາກຖານ ກົມການບິນພົນລະເຮືອນ ໄດ້ຜ່ານບົດລາຍງານການເມືອງຂອງໜ່ວຍພັກ ສະໄໝທີ່ IV , ແຜນການສະເພາະໜ້າ ແລະ ບົດສຳຫລວດການນຳພາລວມຂອງຄະນະພັກ, ພ້ອມນີ້ກໍ່ໄດ້ຕີລາຄາ ຜົນສຳເລັດ ໃນຫລາຍດ້ານ ຢ່າງພາວະວິໄສ.
ໄລຍະການປະຕິບັດແຜນການຂອງກອງປະຊຸມໃຫ່ຍຄັ້ງທີ່ III ຂອງໜ່ວຍພັກ, ຄະນະໜ່ວຍພັກກົມການບິນພົນລະເຮືອນໄດ້ສູ້ຊົນຊີ້ນຳ-ນຳພາ ໜ່ວຍພັກຂອງຕົນຢ່າງຕັ້ງໜ້າ ເຊັ່ນ: ການປັບປຸງການຈັດຕັ້ງ ຂອງຈຸພັກ, ວຽກງານໂຄສະນາຂະຫຍາຍພັກ ໄດ້ເລືອກເຟັ້ນບຸກຄົນທີ່ດີເດັ່ນ ມີຄຸນນະພາບ ເຂົ້າເປັນສະມາຊິກພັກ, ສຶກສາອົບຮົມສະມາຊິກເກົ່າໃຫ້ມີລະດັບສູງຂຶ້ນ, ຕົ້ນຕໍແມ່ນ ທາງດ້ານແນວຄິດ, ການເມືອງ, ການຈັດຕັ້ງ ແລະ ແບບແຜນວິທີເຮັດວຽກຕາມຫລັກການລວມສູນປະຊາທິປະໄຕຢ່າງແທ້ຈິງ.
ການຊີ້ນຳນຳພາວຽກງານຄຸ້ມຄອງລັດ ກໍ່ໄດ້ເອົາໃຈໃສ່ ປັບປຸງການຈັດຕັ້ງບ່ອນທີ່ເຫັນວ່າບໍ່ທັນສອດຄ່ອງກັບສະພາບການໃໝ່ ເຊັ່ນ: ໄດ້ຄົ້ນຄ້ວາ ສ້າງຕັ້ງພະແນກຄຸ້ມຄອງມາດຕະຖານການບິນ, ກະກຽມສ້າງຕັ້ງພະແນກຮັກສາຄວາມປອດໄພການບິນ, ພະແນກບໍລິຫານ, ພະແນກການເງິນ ແລະ ຂະແໜງການອຸຕຸນິຍົມການບິນ ເພື່ອຮັບປະກັນດ້ານການຄຸ້ມຄອງການບິນໃຫ້ມີຄວາມປອດໄພ. ເອົາໃຈໃສ່ຄຸ້ມຄອງໂຄງການພັດທະນາການບິນ ໃຫ້ໄດ້ມາດຕະຖານເຕັກນິກ ແລະຄຸນນະພາບ.
ກອງປະຊຸມໃຫ່ຍ ໄດ້ຮັບຟັງການຂຶ້ນປະກອບຄຳເຫັນ ໂດຍຜູ້ຕ່າງໜ້າ 3 ອົງການຈັດຕັ້ງມະຫາຊົນ, ເຊິ່ງຍົກໃຫ້ເຫັນ ການນຳພາຂອງໜ່ວຍພັກຕໍ່ອົງການລັດ, ຂົງເຂດວຽກງານວິຊາສະເພາະ, ໂດຍສະເພາະການຊີ້ນຳວຽກງານສາມອົງການ ຈັດຕັ້ງມະຫາຊົນ ຢ່າງໃກ້ສິດ ແລະອຳນວຍຄວາມສະດວກ ໃນການເຄື່ອນໄຫວຕາມພາລະບົດບາດ ເປັນຢ່າງດີ.
ກອງປະຊຸມໃຫ່ຍ ໄດ້ດຳເນີນການໃຊ້ສິດປະຊາທິປະໄຕຂອງຕົນ ປ່ອນບັດເລືອກຕັ້ງ ເອົາຄະນະໜ່ວຍພັກຊຸດໃໝ່ ບົນພື້ນຖານເງື່ອນໄຂທີ່ກຳນົດໄວ້ຢ່າງເຂັ້ມງວດ. ມີຜູ້ສະມັກເຂົ້າເປັນຄະນະບໍລິຫານງານ ຊຸດໃໝ່ ທັງໝົດ 7ສະຫາຍ ແລະ ເລືອກເອົາ 5 ສະຫາຍ ລາຍຊື່ລະອຽດມີດັ່ງລຸ່ມນີ້:
- ສະຫາຍ ວັນເພັງ ຈັນທະພອນ.
- ສະຫາຍ ອິນທະນູສອນ ສີຊານົນ.
- ສະຫາຍ ບຸນແຕ່ງ ສີມູນ.
- ສະຫາຍ ບົວຂາວ ຂຸນພະຍາ.
- ສະຫາຍ ນາງ ດາວອນ ວິໄລແສງ.
ກອງປະຊຸມ ຄັ້ງປະຖົມມະລຶກ ຂອງຄະນະໜວ່ຍພັກຮາກຖານກົມການບິນພົນລະເຮືອນ ໄດ້ຕົກລົງ ເປັນເອກະພາບ ມອບໝາຍໜ້າທີ່ ໃຫ້ຄະນະພັກ ຊຸດໃໝ່. ລາຍລະອຽດມີດັ່ງນີ້:
- ສະຫາຍ ວັນເພັງ ຈັນທະພອນ ເປັນເລຂາ
- ສະຫາຍ ບົວຂາວ ຂຸນພຣະຍາ ເປັນຮອງເລຂາ
- ສະຫາຍ ບຸນແຕ່ງ ສີມູນ ເປັນຄະນະພັກ ຮັບຜິດຊອບວຽກງານກວດກາ
- ສະຫາຍ ອິນທະນູສອນ ສີຊານົນ ເປັນຄະນະ
- ສະຫາຍ ນາງ ດາວອນ ວິໄລແສງ ເປັນຄະນະ
ໂດຍປະຕິບັດຕາມມະຕິຕົກລົງ ຂອງ ຄະນະພັກກະຊວງ ຍທຂ ສະບັບເລກທີ່ 227/ຄພກຊ ລົງວັນທີ່ 27/9/2013 ໜ່ວຍພັກ ກົມການບິນພົນລະເຮືອນ ໄດ້ຮັບການແບ່ງປັນຈຳນວນຜູ້ແທນສົມບູນ ເຂົ້າຮ່ວມກອງປະຊຸມໃຫ່ຍ ຄັ້ງທີ່ IV ຂອງ ອົງຄະນະພັກກະຊວງ ຍທຂ ຈຳນວນ 9 ສະຫາຍ ແລະ ຜູ້ແທນສຳຮອງ 3 ສະຫາຍ. ລາຍລະອຽດມີຊື່ດັ່ງລຸ່ມນີ້:
- ສະຫາຍ ຢາກົວ ລໍປາງກາວ ຜູ້ແທນສົມບູນ
- ສະຫາຍ ວັນເພັງ ຈັນທະພອນ ຜູ້ແທນສົມບູນ
- ສະຫາຍ ອີນທະນູສອນ ສີຊານົນ ຜູ້ແທນສົມບູນ
- ສະຫາຍ ບົວຂາວ ຂຸນພຣະຍາ ຜູ້ແທນສົມບູນ
- ສະຫາຍ ແສງສຸວັນ ສີມພະລີວົງ ຜູ້ແທນສົມບູນ
- ສະຫາຍ ຂີນ ສີມວົງສາ ຜູ້ແທນສົມບູນ
- ສະຫາຍ ບຸນແຕ່ງ ສີມູນ ຜູ້ແທນສົມບູນ
- ສະຫາຍ ບຸນເຖີງ ສຸໂມນທາ ຜູ້ແທນສົມບູນ
- ສະຫາຍ ນາງ ດາວອນ ວິໄລແສງ ຜູ້ແທນສົມບູນ
- ສະຫາຍ ສັກດາ ສຸຣິສັກ ຜູ້ແທນ ສຳຮອງ
- ສະຫາຍ ວຽງໄຊ ສີງຄຳ ຜູ້ແທນສຳຮອງ
- ສະຫາຍ ນາງ ຈັນສີ ປັນຍາທອງ ຜູ້ແທນ ສຳຮອງ
ກອງປະຊຸມໃຫ່ຍ ໄດ້ຮັບຟັງການໂອ້ລົມ ຂອງ ສະຫາຍ ດຣ ບຸນຈັນສິນທະວົງ ເລຂາຄະນະພັກກະຊວງ ໂຍທາທິການ ແລະ ຂົນສົ່ງ ເຊີ່ງໄດ້ກ່າວຍ້ອງຍໍຊົມເຊີຍຜົນສຳເລັດ ການຊີ້ນຳ ນຳພາວຽກງານຂອງຕົນຢ່າງຕັ້ງໜ້າ. ພ້ອມດຽວກັນນີ້ກໍ່ໃຫ້ຄວາມເຊື່ອໝັ້ນຄະນະໜ່ວຍພັກ ຊຸດໃໝ່ ຈະສືບຕໍ່ ຊີ້ນຳ, ນຳພາ ວຽກງານຂອງຕົນຢ່າງຕັ້ງໜ້າ, ໂດຍສະເພາະມະຕິກອງປະຊຸມໃຫ່ຍ ຄັ້ງທີ່ IV ຂອງໜ່ວຍພັກຮາກຖານ ກົມການບິນພົນລະເຮືອນໃຫ້ປະສົບຜົນສຳເລັດ ແລະ ຍາດໄດ້ຜົນງານຍິ່ງໃຫ່ຍກ່ວາເກົ່າ.
ກອງປະຊຸມໃຫ່ຍຮຽກຮ້ອງໃຫ້ພະນັກງານ ສະມາຊິກພັກຂອງກົມການບິນພົນລະເຮືອນ ເຊີດຊູນ້ຳໃຈຮັກຊາດ, ຮັບຜິດຊອບຕໍ່ວຽກງານວິຊາສະເພາະ ໃຫ້ສູງຂຶ້ນກ່ວາເກົ່າ, ໂດຍສະເພາະແມ່ນ ການຄຸ້ມຄອງການບິນພົນລະເຮືອນ ໃຫ້ມີຄວາມປອດໄພສູງສຸດ, ຕັ້ງໜ້າສ້າງໃຫ້ໜ່ວຍພັກກົມການບິນພົນລະເຮືອນກາຍເປັນໜ່ວຍພັກເຂັ້ມແຂງຮູ້ນຳພາຮອບດ້ານ ໃຫ້ສຳເລັດ, ເຕົ້າໂຮມຄວາມສາມັກຄີພາຍໃນໃຫ້ແໜ້ນແຟ້ນ, ມີຄວາມເປັນເອກະພາບທາງດ້ານການເມືອງ-ແນວຄິດ, ເຄົາລົບນັບຖືການຈັດຕັ້ງ, ເຮັດໃຫ້ກົມການບິນພົນລະເຮືອນກາຍເປັນກົມປອດຄະດີ ແລະ ມີແບບແຜນວິທີເຮັດວຽກກ້າວໜ້າທັນສະໄໝ.
ກອງປະຊຸມໃຫຍ່ ຄັ້ງທີ IV ຂອງໜ່ວຍພັກຮາກຖານກົມຂົນສົ່ງ ຄັ້ງວັນທີ 29 ຕຸລາ 2014
- Details
- Category: ຂ່າວພາຍໃນກະຊວງ
- Published on ພະຫັດ, 30 ຕຸລາ 2014 10:23
ກອງປະຊຸມໃຫຍ່ ຄັ້ງທີ IV ຂອງໜ່ວຍພັກຮາກຖານກົມຂົນສົ່ງ ໄດ້ໄຂຂຶ້ນຢ່າງເປັນທາງການ ໃນຕອນເຊົ້າ ຂອງວັນທີ່ 29 ຕຸລາ 2014, ມີຜູ້ແທນສະມາຊິກພັກເຂົ້າຮ່ວມກອງປະຊຸມທັງຫມົດ 21 ສະຫາຍ (ຍິງ 5 ສະຫາຍ) ໃນນັ້ນ ສະມາຊິກພັກສໍາຮອງ 3 ສະຫາຍ( ຍິງ 2 ສະຫາຍ ).
ກອງປະຊຸມໃຫຍ່ ຄັ້ງທີ່ IV ຂອງໜ່ວຍພັກຮາກຖານກົມຂົນສົ່ງ ໄດ້ຮັບກຽດຢ່າງສູງຈາກ ສະຫາຍ ດຣ. ບຸນຈັນ ສິນທະວົງ ເລຂາພັກກະຊວງ, ລັດຖະມົນຕີວ່າການ ກະຊວງ ໂຍທາທິການ ແລະ ຂົນສົ່ງ, ບັນດາແຂກທີ່ມີກຽດທີ່ຕາງໜ້າຄະນະພັກຮາກຖານ, ໜ່ວຍພັກຮາກຖານ, ຕາງໜ້າ 3 ອົງການຈັດຕັ້ງມະຫາຊົນ ທີ່ໄດ້ສະຫລະເວລາອັນມີຄຸນຄ່າເຂົ້າຮ່ວມກອງປະຊຸມໃຫຍ່ໃນຄັ້ງນີ້. ບັນດາສະຫາຍ ທີ່ເຂົ້າຮ່ວມກອງປະຊຸມ ໄດ້ຍົກສູງຄວາມຮັບຜິດຊອບ, ມີສະຕິຕໍ່ລະບຽບວິໄນ ເຮັດໃຫ້ກອງປະຊຸມດຳເນີນໄປດ້ວຍບັນຍາກາດອັນດີ ແລະ ເປັນລະບຽບຮຽບຮ້ອຍ.
ກອງປະຊຸມໄດ້ຮັບຟັງບົດລາຍງານການເມືອງ ຂອງໜ່ວຍພັກຮາກຖານ ກົມຂົນສົ່ງ ໃນການຊີ້ນໍາ ນໍາພາວຽກງານໃນແຕ່ລະດ້ານ ແຕ່ປີ 2010-2014 ໂດຍ ສະຫາຍ ວຽງສະຫວັດ ສີພັນດອນ ຄະນະພັກກະຊວງ, ເລຂາໜ່ວຍພັກຮາກຖານ ກົມຂົນສົ່ງ, ຫົວໜ້າກົມຂົນສົ່ງ ໃນບົດລາຍງານດັ່ງກ່າວ ສະຫາຍໄດ້ຍົກໃຫ້ເຫັນຜົນງານໃນການຊີ້ນໍາ ນໍາພາວຽກງານຂະແໜງຂົນສົ່ງ, ຊື່ງມີທັງຈຸດດີ, ຈຸດອ່ອນຂໍ້ຄົງຄ້າງ, ບັນດາສາຍເຫດ, ບົດຮຽນທີ່ຖອດຖອນໄດ້ ໃນໄລຍະຜ່ານມາ ແລະ ທິດທາງແຜນການ ໃນຊຸມປີຕໍ່ໜ້າຂອງຫນ່ວຍພັກ. ພ້ອມກັນນັ້ນ, ກອງປະຊຸມໄດ້ພ້ອມກັນຄົ້ນຄ້ວາ ແລະ ປະກອບຄໍາເຫັນ ໃສ່ບົດລາຍງານການເມືອງ ແລະ ເຫັນດີເປັນເອກະພາບຕໍ່ເນື້ອໃນບົດລາຍງານການເມືອງດັ່ງກ່າວ ແລະ ໄດ້ລົງປະຊາມະຕິເຫັນດີ ເປັນເອກະພາບຮັບຮອງເອົາ.
ກອງປະຊຸມໄດ້ຮັບຟັງ ການຜ່ານບົດສຳຫລວດ ການນຳພາ ຂອງໜ່ວຍພັກ ແລະ ເຫັນດີຕໍ່ບົດສໍາຫລວດການນໍາຂອງຫນ່ວຍພັກຮາກຖານ ກົມຂົນສົ່ງ ສະໄໝທີ່ຜ່ານມາ, ຊຶ່ງໄດ້ສະແດງອອກດ້ານຜົນງານ ແລະ ຂໍ້ຄົງຄ້າງທີ່ຕ້ອງໄດ້ປັບປຸງແກ້ໄຂໃນຕໍ່ໜ້າ, ມີຄວາມຈິງໃຈໃນການຕໍານິຕິຊົມຕົນເອງ, ຕິຊົມສະຫາຍສະມາຊິກພັກດ້ວຍກັນ. ໜ່ວຍພັກໄດ້ມີຄວາມເອົາໃຈໃສ່ພະຍາຍາມຊອກຫາທຸກວິທີທາງ ໃນການຊີ້ນໍາ ນໍາພາການຈັດຕັ້ງປະຕິບັດແນວທາງຂອງພັກ ແລະ ແຜນພັດທະນາເສດຖະກິດສັງຄົມຂອງລັດ ກໍຄື ຂອງກະຊວງ ໂຍທາທິການ ແລະ ຂົນສົ່ງ ວາງອອກຢ່າງຕັ້ງໜ້າ ແລະ ໄດ້ຮັບຜົນສໍາເລັດໃນຫລາຍດ້ານ.
ກອງປະຊຸມໄດ້ດໍາເນີນການປ່ອນບັດເລືອກຕັ້ງ ຄະນະໜ່ວຍພັກຮາກຖານຊຸດໃໝ່ ສະໄໝທີ IV, ມີຜູ້ລົງສະໝັກເລືອກຕັ້ງ ຈໍານວນ 7 ສະຫາຍ, ເລືອກເອົາ 5 ສະຫາຍ ພາຍໃຕ້ 5 ມາດຖານຄື: 1. ດ້ານຄຸນທາດການເມືອງ; 2. ຄຸນສົມບັດສິນທຳປະຕິວັດ; 3. ຄວາມຮູ້ຄວາມສາມາດດ້ານທິດສະດີການເມືອງ; 4. ດ້ານແບບແຜນວິທີເຮັດວຽກ; 5. ມາດຖານດ້ານສຸຂະພາບ. ບັນດາສະຫາຍທີ່ຖືກເລືອກຕັ້ງເປັນຄະນະພັກຊຸດໃໝ່ ລ້ວນແຕ່ມີຄວາມຮູ້ຄວາມສາມາດ , ມີຄຸນສົມບັດສິນທໍາປະຕິວັດ, ບໍ່ມີແນວຄິດກຸ່ມກ້ອນສ້າງພັກແຍກພວກ, ມີຄວາມສາມາດຮັບເອົາໜ້າທີ່ອັນໜັກໜ່ວງ ແລະ ສໍາຄັນຂອງພັກ ໄປຊີ້ນໍາໆພາພາຍໃນໜ່ວຍພັກ ແລະ ຂອບເຂດທີ່ຕົນເອງຮັບຜິດຊອບ, ມີຄວາມຈົງຮັກພັກດີຕໍ່ພັກ, ຕໍ່ລັດ, ຕໍ່ປະເທດຊາດ, ມີບົດຮຽນໃນການຊີ້ນໍາ ນໍາພາສູງ ແລະ ມີຄວາມຊໍານິຊໍານານ ທາງດ້ານວຽກງານວິຊາສະເພາະ. ຜ່ານການປ່ອນບັດ ແລະ ນັບຄະແນນສຽງ ຂອງຄະນະກໍາມະການປ່ອນບັດ ສະຫລຸບໄດ້ດັ່ງນີ້:
- ສະຫາຍ ວຽງສະຫວັດ ສີພັນດອນ.
- ສະຫາຍ ບົວເພັດ ໄຊຍະສານ.
- ສະຫາຍ ບົວລິດ ປະທຸມທອງ.
- ສະຫາຍ ທອງວັນ ເພັດທະວີແສງ.
- ສະຫາຍ ນາງ ອຳໄພວັນ ແກ້ວປະດິດ.
ກອງປະຊຸມຄັ້ງປະຖົມມະລຶກ ຂອງຄະນະຫນ່ວຍພັກຮາກຖານ ກົມຂົນສົ່ງ ສະໄໝທີ IV ໄດ້ເຫັນດີເປັນເອກະພາບ ເລືອກເອົາ ບັນດາສະຫາຍດັ່ງລຸ່ມນີ້:
- ສະຫາຍ ວຽງສະຫວັດ ສີພັນດອນ ເປັນເລຂາ
- ສະຫາຍ ບົວເພັດ ໄຊຍະສານເປັນ ເປັນຮອງເລຂາ
- ສະຫາຍ ບົວລິດ ປະທຸມທອງ ເປັນຜູ້ກວດກາໜ່ວຍພັກ
- ສະຫາຍ ທອງວັນ ເພັດທະວີແສງ ເປັນຄະນະ
- ສະຫາຍ ນາງ ອຳໄພວັນ ແກ້ວປະດິດ ເປັນຄະນະ
ກອງປະຊຸມໄດ້ບ່ອນບັດຄັດເລືອກເອົາຄະນະຜູ້ແທນໄປຮ່ວມກອງປະຊຸມໃຫຍ່ຄັ້ງທີ IV ຂອງອົງຄະນະພັກກະຊວງ ໂຍທາທິການ ແລະ ຂົນສົ່ງ ຕາມລະບຽບຂອງພັກ ມີຜູ້ແທນສົມບູນ 7 ສະຫາຍ ແລະ ຜູ້ແທນສໍາຮອງ 3 ສະຫາຍ, ດັ່ງມີລາຍຊື່ລຸ່ມນີ້:
- ສະຫາຍ ວຽງສະຫວັດ ສີພັນດອນ ຜູ້ແທນ ສົມບູນ (ໃນນາມຄະນະພັກະຊວງ)
- ສະຫາຍ ບົວເພັດ ໄຊຍະສານ ຜູ້ແທນ ສົມບູນ.
- ສະຫາຍ ທອງວັນ ເພັດທະວີແສງ ຜູ້ແທນ ສົມບູນ.
- ສະຫາຍ ບົວລິດ ປະທຸມທອງ ຜູ້ແທນ ສົມບູນ.
- ສະຫາຍ ນາງ ອຳໄພວັນ ແກ້ວປະດິດ ຜູ້ແທນ ສົມບູນ.
- ສະຫາຍ ຄຳມູນ ບົວພັນ ຜູ້ແທນ ສົມບູນ.
- ສະຫາຍ ດຣ. ບຸນຕາ ອ່ອນນາວົງ ຜູ້ແທນ ສົມບູນ.
- ສະຫາຍ ວິໄລພັນ ໄຊຍະວົງ ຜູ້ແທນ ສົມບູນ.
- ສະຫາຍ ໄພວັນ ແກ້ວວິໄລວົງ ຜູ້ແທນ ສໍາຮອງ.
- ສະຫາຍ ນ ໄກເກສອນ ບຸນນາກ ຜູ້ແທນ ສໍາຮອງ.
- ສະຫາຍ ແສງສະຫວ່າງ ຜູ້ແທນ ສໍາຮອງ.
ກອງປະຊຸມໃຫ່ຍຄັ້ງນີ້ໄດ້ຮັບກຽດຢ່າງສູງ ທີ່ໄດ້ຮັບຟັງການໂອ້ລົມ, ແນະນໍາ ຕັກເຕືອນ ຈາກ ສະຫາຍ ເລຂາຄະນະພັກກະຊວງ, ລັດຖະມົນຕີວ່າການ ກະຊວງ ໂຍທາທິການ ແລະ ຂົນສົ່ງ. ຄຳໂອລົມຕັກເຕືອນດັ່ງກ່າວແມ່ນເຕັມໄປດ້ວຍຄວາມໝາຍຄວາມສໍາຄັນອັນໜັກແໜ້ນ ແລະ ເລິກເຊິ່ງ ຊື່ງ ຈະເປັນເຂັມຊີ້ທິດເຍືອງທາງ ອັນສະຫວ່າງສະໄຫວ ໃຫ້ແກ່ຄະນະໜ່ວຍພັກ ແລະ ສະມາຊິກພັກ ພາຍໃນກົມຂົນສົ່ງກ້າວຂື້ນເຮັດສຳເລັດໜ້າທີ່ຕາມແຜນການທີ່ໄດ້ເປັນເອກະພາບໃນມະຕິກອງປະຊຸມໃຫຍ່ ສະໄໝທີ IV ຂອງໜ່ວຍພັກຮາກຖານ ກົມຂົນສົ່ງ ວາງອອກ.
ນອກຈາກນັ້ນ ສະຫາຍ ເລຂາຄະນະພັກກະຊວງ, ຍັງໄດ້ຊົມເຊີຍຜົນສຳເລັດໃນການບ່ອນບັດເລືອກຕັ້ງຄະນະໜ່ວຍພັກ ກົມຂົນສົ່ງຊຸດໃໝ່, ເລືອກເອົາຜູ້ແທນ ເຂົ້າຮ່ວມກອງປະຊຸມໃຫ່ຍຄັ້ງທີ IV ຂອງອົງຄະນະພັກກະຊວງ ໂຍທາທິການ ແລະ ຂົນສົ່ງ ແລະ ຊົມເຊີຍຜົນການຈັດຕັ້ງປະຕິບັດວຽກງານໃນໄລຍະຜ່ານມາພ້ອມດຽວກັນນີ້ ສະຫາຍ ເລຂາຄະນະພັກກະຊວງ ຍັງໄດ້ຮຽກຮ້ອງມາຍັງຄະນະໜ່ວຍພັກຮາກຖານຊຸດໃໝ່ ຂອງກົມຂົນສົ່ງ ຈົ່ງໄດ້ເອົາໃຈໃສ່ ເໜັ້ນໜັກດ້ານການນຳພາ, ລະບອບແບບແຜນວິທີເຮັດວຽກ, ສຸມທຸກສະຕິປັນຍາ ເຫື່ອແຮງຂອງຕົນຄົ້ນຄວ້າເຊື່ອມຊືມ ທິດທາງ ໜ້າທີ່ກອງປະຊຸມໃຫຍ່ວາງອອກຄັ້ງນີ້ໃຫ້ກາຍເປັນແຜນການແຜນງານລະອຽດ, ດໍາເນີນຊີວິດການເມືອງສະຫລຸບຕີລາຄາສະພາບການເພື່ອລາຍງານການຈັດຕັ້ງເປັນປົກະຕິ ທັນສະພາບການເອົາໃຈໃສ່ປັບປຸງບັນຫາການຂະຫຍາຍພັກ, ການສ້າງໜ່ວຍພັກແຂງຮູ້ນຳພາຮອບດ້ານ; ນອກນີ້ ການນຳພາດ້ານວິຊາສະເພາະຕ້ອງໄດ້ແນະນຳ ແລະ ອຳນວຍຄວາມສະດວກເພື່ອໃຫ້ການຈັດຕັ້ງປະຕິບັດວຽກງານໃຫ້ໄດ້ຮັບຜົນດີ ມີສະຕິຕໍ່ການຈັດຕັ້ງ ປ້ອງກັນຄວາມສະຫງົບພາຍໃນພາຍນອກ, ລວມທັງແບບແຜນການນຳພາມະຫາຊົນໃຫ້ມີຄວາມອຸ່ນອຽນທຸ່ນທ່ຽງ ແລະ ໃນຕອນທ້າຍ ທ່ານຍັງໄດ້ ຮຽກຮ້ອງ ໃຫ້ເອົາໃຈໃສ່ແກ້ໄຂບັນຫາທີ່ຍັງຄ້າງຄາ ດ້ານວິຊາສະເພາະ, ພະນັກງານ ແລະ ດ້ານການຈັດຕັ້ງໃຫ້ຂາດຕົວ, ສືບຕໍ່ສ້າງບຸກຄະລາກອນໃຫ້ມີຄວາມສາມາດເຂັ້ມແຂງຮອບດ້ານ ພ້ອມທັງເອົາໃຈໃສ່ ສ້າງຄວາມສາມັກຄີ ໃຫ້ເປັນເອກະພາບຕາມທັດສະນະຂອງພັກ.
ກອງປະຊຸມເຜີຍແຜ່ ແຜນຍຸດທະສາດສົ່ງເສີມບົດບາດຍິງ-ຊາຍໃນຂະແໜງ ຍທຂ, ບົດແນະນໍາ ແລະ ຄູ່ມືການສົ່ງເສີມບົດບາດຍິງ-ຊາຍເຂົ້າໃນການວາງແຜນ, ກວດກາ ແລະ ປະເມີນຜົນ 5 ແຂວງພາກໃຕ້
- Details
- Category: ຂ່າວພາຍໃນກະຊວງ
- Published on ສຸກ, 31 ຕຸລາ 2014 07:36
ເພື່ອເປັນການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ ແລະ ເພື່ອບັນລຸແຜນຍຸດທະສາດເພື່ອສົ່ງເສີມຄວາມກ້າວໜ້າຂອງແມ່ຍິງໃນຂະແໜງ ຍທຂ (2014-2015), ດັ່ງນັ້ນ ໃນຕອນເຊົ້າຂອງວັນທີ 30 ຕຸລາ 2014 ໄດ້ຈັດກອງປະຊຸມເຜີຍແຜ່ແຜນຍຸດທະສາດສົ່ງເສີມບົດບາດຍິງ-ຊາຍໃນ ຂະແໜງຍທຂ, ບົດແນະນໍາ ແລະ ຄູ່ມືການສົ່ງເສີມບົດບາດຍິງ-ຊາຍເຂົ້າໃນການວາງແຜນ, ກວດກາ ແລະ ປະເມີນຜົນ, ຂຶ້ນທີ່ໂຮງແຮມ ເອລາວັນ ແຂວງຈໍາປາສັກ.
ໂດຍການເປັນປະທານຂອງ ທ່ານ ກິດສະໜາ ຈັນທະວຽງ, ຮອງຫົວໜ້າຫ້ອງການ, ຮອງປະທານ ຄກມ-ຍທຂ; ທ່ານ ບຸນນໍາ ຟອງຄໍາແດງ, ຮອງຫົວໜ້າພະແນກ ຍທຂ ແຂວງ ຈໍາປາສັກ; ທ່ານ ສອນສັກ ນໍຍານຊະນະ, ຮອງຫົວໜ້າກົມທາງລົດໄຟ; ມີບັນດາຄະນະພະແນກ ຍທຂ 5 ແຂວງພາກໃຕ້ ແລະ ຫົວໜ້າຫ້ອງການ ຍທຂ 41 ຕົວເມືອງເຂົ້າຮ່ວມ.
ໃຫ້ກຽດກ່າວເປີດພິທີຢ່າງເປັນທາງການໂດຍ ທ່ານ ກິດສະໜາ ຈັນທະວຽງ, ຮອງຫົວໜ້າຫ້ອງການ, ຮອງປະທານ ຄກມ-ຍທຂ; ທ່ານໄດ້ເນັ້ນໃຫ້ເຫັນເຖິງຄວາມໝາຍຄວາມສໍາຄັນໃນເລື່ອງບົດບາດຍິງ-ຊາຍ, ໂດຍອີງໃສ່ບາງເປົ້າໝາຍໃນແຜນຍຸດທະສາດແຫ່ງຊາດເພື່ອສົ່ງເສີມຄວາມກ້າວໜ້າຂອງແມ່ຍິງ ຄັ້ງທີ່ 2 (2011-2015), ກະຊວງ ຍທຂ ຕ້ອງໄດ້ສູ້ຊົນໃຫ້ມີພະນັກງານເພດຍິງ ຢ່າງໜ້ອຍ 40%, ພະນັກງານຍິງໄດ້ເຂົ້າຮ່ວມຍົກລະດັບຢ່າງໜ້ອຍ 30% ແລະ ໃຫ້ມີເອື້ອຍນ້ອງແມ່ຍິງບັນຈຸຢູ່ໃນຕໍາແໜ່ງພະນັກງານນໍາພາຢ່າງໜ້ອຍ 15%; ສໍາລັບບົດແນະນໍາ ແລະປຶ້ມຄູ່ມືການສົ່ງເສີມບົດບາດຍິງ-ຊາຍເຂົ້າໃນການວາງແຜນ, ກວດກາ ແລະປະເມີນຜົນ ແມ່ນໄດ້ຜ່ານການປຶກສາຫາລືກັນຫຼາຍຄັ້ງໃນຄກມ-ຍທຂ ແລະຄປມກ, ມາເຖິງປັດຈຸບັນ ບົດແນະນໍາ ແລະ ປຶ້ມຄູ່ມືດັ່ງກ່າວໄດ້ຖືກຮັບຮອງ ແລະ ປະກາດນໍາໃຊ້ຢ່າງເປັນທາງການໂດຍລັດຖະມົນຕີວ່າການກະຊວງຍທຂ. ບົດແນະນໍາແມ່ນປະກອບມີ ພາລະບົດບາດ, ຕົວຊີ້ວັດ ແລະ ຂັ້ນຕອນຄົບຊຸດ ເພື່ອປະກອບໃຫ້ຜູ້ນໍາໃຊ້ໄດ້ມີລາຍລະອຽດຢ່າງຄົບຖ້ວນ; ສໍາລັບຄູ່ມືຄູ່ມືການສົ່ງເສີມບົດບາດຍິງ-ຊາຍເຂົ້າໃນການວາງແຜນ, ກວດ ກາ ແລະ ປະເມີນຜົນ ແມ່ນໄດ້ເນັ້ນໜັກສະເພາະວິທີການ ແລະ ຂັ້ນຕອນທີ່ຈະນໍາໄປຈັດຕັ້ງປະຕິບັດ. ພ້ອມດຽວກັນນີ້, ທ່ານຍັງໄດ້ກ່າວຄວາມຂອບໃຈລວງໜ້າມາຍັງບັນດາທ່ານທ່ີເຂົ້າຮ່ວມກອງປະຊຸມໃນຄັ້ງນີ້ ທີເອົາໃຈໃສ່ໃນການຮັບຟັງ ແລະ ຄົ້ນຄວ້າ ເພື່ອຈັດຕັ້ງປະຕິບັດ ແຜນຍຸດທະສາດ ເພື່ອສົ່ງເສີມຄວາມ ກ້າວໜ້າຂອງແມ່ຍິງໃນຂະແໜງ ຍທຂ; ບົດແນະນໍາ ແລະ ຄູ່ມືການສົ່ງເສີມບົດບາດຍິງ-ຊາຍເຂົ້າໃນການວາງແຜນ, ກວດກາ ແລະ ປະເມີນຜົນ ຊຶ່ງແມ່ນໜ້າທີ່ຂອງໝົດທຸກຄົນ ແລະ ທ່ານຍັງໄດ້ກ່າວຄວາມຂອບໃຈຕໍ່ ທະນາຄານ ພັດທະນາ ອາຊີ ທີ່ໄດ້ໃຫ້ການຊ່ວຍເຫຼືອ ທາງດ້ານທືນຮອນ ແລະ ວິຊາການ ໃນການຈັດຕັ້ງປະຕິບັດວຽກງານສົ່ງເສີມຄວາມກ້າວໜ້າແມ່ຍິງ ແລະ ຫວັງເປັນຢ່າງຍິ່ງວ່າ ເອດີບີ ຈະສືບຕໍ່ໃຫ້ການຊຸກຍູ້ອີກຕໍ່ໄປ.
ກອງປະຊຸມ ເຜີຍແຜ່ແຜນຍຸດທະສາດສົ່ງເສີມບົດບາດຍິງ-ຊາຍ ໃນຂະແໜງ ຍທຂ ບົດແນະນຳ ແລະ ຄູ່ມືການສົ່ງເສີມບົດບາດຍິງ-ຊາຍ ເຂົ້າໃນການວາງແຜນ, ກວດກາ ແລະປະເມີນຜົນ
- Details
- Category: ຂ່າວພາຍໃນກະຊວງ
- Published on ພຸດ, 29 ຕຸລາ 2014 08:04
ເພື່ອເປັນການເຊື່ອມສານ ບົດບາດຍິງ-ຊາຍ ແລະ ສ້າງຄວາມເຂັ້ມແຂງໃຫ້ກົງຈັກ ຄະນະກໍາມາທິການ ເພື່ອ ຄວາມກ້າວໜ້າແມ່ຍິງໃນ ກະຊວງ ຍທຂ, ເຊິ່ງໂຄງການດັ່ງກ່າວໄດ້ຈັດຕັ້ງປະຕິບັດນັບຕັ້ງແຕ່ທ້າຍ ເດືອນ ມັງກອນ 2013 ເປັນຕົ້ນມາ, ໂດຍມີພະແນກສົ່ງເສີມຄວາມກ້າວໜ້າເປັນຜູ້ຈັດຕັ້ງປະຕິບັດ ແລະຄະນະກໍາ ມາທິການ ເພື່ອຄວາມກ້າວໜ້າແມ່ຍິງກະຊວງ ຍທຂ ເປັນຜູ້ຊີ້ນໍາ, ໃນນີ້ ແຜນຍຸດທະສາດສົ່ງເສີມບົດບາດ ຍິງ-ຊາຍ ໃນຂະແໜງ ຍທຂ; ບົດແນະນໍາ ແລະ ຄູ່ມືການສົ່ງເສີມບົດບາດຍິງ-ຊາຍ ເຂົ້າໃນການວາງແຜນ ແລະ ປະເມີນຜົນ ກໍ່ແມ່ນໜ້າວຽກທີ່ສໍາຄັນຂອງໂຄງການທີ່ໄດ້ຈັດຕັ້ງປະຕິບັດ. ແຜນຍຸດທະສາດ ເພື່ອສົ່ງເສີມຄວາມ ກ້າວໜ້າຂອງແມ່ຍິງ ໃນຂະແໜງ ຍທຂ (2014-2025) ແມ່ນປະກອບມີ ສະພາບບົດບາດ ຍິງ-ຊາຍ, ບັນດາອຸປະສັກທີ່ໄດ້ປຶກສາກັນໂດຍຜ່ານກອງປະຊຸມຂັ້ນຕ່າງໆ, ທີ່ສໍາຄັນ, ຍຸດທະສາດດັ່ງກ່າວ ແມ່ນໄດ້ ອີງໃສ່ບັນດາເປົ້າໝາຍລວມຂອງແຜນຍຸດທະສາດແຫ່ງຊາດ ເພື່ອສົ່ງເສີມຄວາມກ້າວໜ້າຂອງແມ່ຍິງ ຄັ້ງທີ 2 (2011-2015). ແຜນຍຸດທະສາດນີ້ຈະເປັນທິດທາງຊີ້ໃຫ້ເຫັນສະພາບບົດບາດຍິງ-ຊາຍ ໃນກະຊວງ ຍທຂ, ຄວາມຕ້ອງການໃນການເພີ່ມຈຳນວນພະນັກງານເພດຍິງໃນກະຊວງ ຍທຂ ແລະ ເຮັດໃຫ້ມີຈຳນວນແມ່ຍິງເຂັ້າໃນຂັ້ນຊີ້ນຳ ແລະ ຕຳແໜ່ງຕັດສິນບັນຫາ, ການຍົກລະດັບຄວາມສຳນານງານ ແລະ ຄວາມອາດສາມາດໃຫ້ແກ່ແມ່ຍິງ. ແຜນຍຸດທະສາດຍັງປະກອບມີ ພາລະບົດບາດຂອງກົງຈັກ ຄກມ ໃນການຈັດຕັ້ງແຜນຍຸດທະສາດ.
ໂດຍອີງໃສ່ບາງເປົ້າໝາຍໃນແຜນຍຸດທະສາດແຫ່ງຊາດເພື່ອສົ່ງເສີມຄວາມກ້າວໜ້າຂອງແມ່ຍິງ ຄັ້ງທີ 2 (ປີ 2011-2015) ຂອງກະຊວງ ຍທຂ, ຈະຕ້ອງສູ້ຊົນໃຫ້ມີພະນັກງານ ເພດຍິງຢ່າງໜ້ອຍ 40%; ໃຫ້ພະນັກງານຍິງໄດ້ເຂົ້າຮ່ວມຍົກລະດັບຢ່າງໜ່ອຍ 30% ແລະ ໃຫ້ມີເອື້ອຍນ້ອງແມ່ຍິງບັນຈຸຢູ່ໃນ ຕໍາແໜ່ງ ພະນັກງານນໍາພາຢ່າງໜ່ອຍ 15%. ແຕ່ພວກເຮົາກໍເຂົ້າໃຈແລ້ວວ່າສິ່ງເລົ່ານີ້ບໍ່ແມ່ນຈະ ສາມາດເກີດ ຂຶ້ນໄດ້ ໃນໄວໆນີ້ ຊຶ່ງຈະຕ້ອງໄດ້ໃຊ້ເວລາ ແລະ ຄວາມພະຍາຍາມຢ່າງສູງ ເພື່ອໃຫ້ເປັນຈິງໄດ້ ແລະບັນດາໜ້າວຽກ ໃນແຜນຍຸດທະສາດຈະເປັນສິ່ງຊຸກຍູ້ໃຫ້ບັນດາເປົ້າໝາຍນັ້ນສາມາດບັນລຸໄດ້.
ບົດແນະນໍາ ແລະ ຄູ່ມືການສົ່ງເສີມບົດບາດຍິງ-ຊາຍ ເຂົ້າໃນການວາງແຜນ, ກວດກາ ແລະ ປະ ເມີນຜົນ ແມ່ນໄດ້ຜ່ານການປຶກສາຫາລືກັນຫຼາຍຄັ້ງໃນ ຄກມ-ຍທຂ ແລະ ຄປມກ; ມາຮອດມື້ນີ້ ບົດແນະນໍາ ແລະ ຄູ່ມືດັ່ງກ່າວໄດ້ຖືກຮັບຮອງ ແລະ ປະກາດນໍາໃຊ້ເປັນທາງການໂດຍ ລັດຖະມົນຕີວ່າການ ກະຊວງ ຍທຂ. ບົດແນະນໍາແມ່ນປະກອບມີຂໍ້ມູນ ຂັ້ນຕອນ, ພາລະບົດບາດ, ຕົວຊີ້ວັດ ແລະ ຂັ້ນຕອນຄົບຊຸດ; ເພື່ອປະກອບໃຫ້ຜູ້ນໍາໃຊ້ໄດ້ມີລາຍລະອຽດຢ່າງຄົບຖ້ວນ, ສໍາລັບຄູ່ມືແມ່ນເນັ້ນໜັກສະເພາະວິທີການ ແລະ ຂັ້ນຕອນທີ່ຈະນໍາໄປຈັດຕັ້ງປະຕິບັດ.
ກອງປະຊຸມ ໄດ້ຈັດຂຶ້ນ ໃນວັນທີ 27-28 ຕຸລາ 2014 ຢູ່ທີ່ຫ້ອງປະຊຸມໃຫຍ່ ກະຊວງ ຍທຂ, ໂດຍການເປັນປະທານ ຂອງທ່ານ ກິດສະໜາ ຈັນທະວົງ, ຮອງຫົວໜ້າຫ້ອງການ ກະຊວງ ຍທຂ ແລະ ທ່ານ ສຸວັນນີ ລັດຕະນະວົງ, ຮອງຫົວໜ້າກົມຈັດຕັ້ງ ແລະ ພະນັກງານ; ມີບັນດາ ພະແນກ ຍທຂ ຈາກ ນະຄອນຫຼວງ ແລະ ບັນດາ ພະແນກ ຍທຂ ຈາກແຂວງ ໄຊສົມບູນ, ແຂວງ ວຽງຈັນ, ແຂວງ ບໍລິຄໍາໄຊ ແລະ ແຂວງ ຄໍາມ່ວນ ແລະ ບັນດາຫ້ອງການ ຍທຂ ປະຈໍາເມືອງທັງໝົດ 41 ເມືອງ ເຂົ້າຮ່ວມ.